Marc-Antoine Pouliot

Marc-Antoine Pouliot (sündinud 22. mail 1985 Québecis) on Kanada jäähokimängija, kes mängib keskründajana Šveitsi kõrgliigaklubis Genève-Servette.

Aastatel 2001–2005 mängis ta Quebec Major Junior Hockey League'i klubis Rimouski Océanic. Viimasel hooajal mängis ta ühes ründeliinis koos Sidney Crosbyga."Pouliot’s road to Edmonton helped by Crosby". theahl.com. Vaadatud 24.02.2024

2003. aastal valis Edmonton Oilers ta NHL-i draftis 22. valikuna. NHL-is debüteeris ta Oilersi meeskonnas 30. märtsil 2006 mängus Los Angeles Kingsi vastu. Esimese värava lõi ta liigas neli päeva hiljem mängus Phoenix Coyotesi vastu. Pärast seda mängis ta Oilersi meeskonnas veel neljal hooajal. Tema edukaim hooaeg oli 2008/09, kui lõi kaheksa väravat ja andis 12 väravasöötu. Hiljem kuulus ta ühe hooaja veel Tampa Bay Lightningi (2010/11) ja ühe hooaja Phoenix Coyotesi (2011/12) meeskonda, kui kummaski klubis ta silma ei paistnud.

Alates hooajast 2012/13 on Pouliot mänginud Šveitsi kõrgliigas. Esimesel hooajal mängis ta EHC Bielis, seejärel aastatel 2013–2016 HC Fribourg–Gottéronis ja pärast seda 2016–2021 taas EHC Bielis. Alates hooajast 2021/22 on ta kuulunud Genève-Servette'i meeskonda. Hooajal 2022/23 tuli ta Genève-Servette'iga Šveitsi meistriks ning hooajal 2023/24 võitis ta klubiga jäähoki Meistrite Liiga.

2003. aastal tuli Pouliot Kanada kuni 18-aastaste koondisega omavanuste maailmameistriks. Aastatel 2012 ja 2016 võitis ta Kanada võistkonnaga Spengleri karika.

 Viited 

 Välislingid 
 Marc-Antoine Pouliot NHL.com lehel
 Marc-Antoine Pouliot hockeydb.com lehel

Kategooria:Kanada jäähokimängijad
Kategooria:Edmonton Oilersi mängijad
Kategooria:Tampa Bay Lightningi mängijad
Kategooria:Arizona Coyotesi mängijad
Kategooria:EHC Bieli mängijad
Kategooria:HC Fribourg-Gottéroni mängijad
Kategooria:Genève-Servette HC mängijad
Kategooria:Sündinud 1985